**NOTĂ INFORMATIVĂ**

la proiectul Hotărârii Guvernului cu privire la aprobarea Conceptului Sistemului informațional de management în învățământul superior

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul Hotărârii Guvernului cu privire la aprobarea Conceptului Sistemului informațional  de management în învățământul superior a fost elaborat de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul a fost elaborat în temeiul Codului Educației nr. 152/2014, art. 18 alin (1) și art. 22 alin. (1) Legii nr.467-XV/ 2003 cu privire la informatizare și la resursele informaționale de stat, precum și alte acte normative în domeniul educației.  În prezent gestionarea datelor educaționale și evidența instituțiilor de învățământ superior este reglementată prin HG 601/2020 cu privire la aprobarea Conceptului Sistemului informațional de management în educație. Totodată este de menționat că, în prezent Sistemul informațional de management în educație duce evidența datelor și instituțiilor de învățământ general. Astfel, obiectele informaționale și procesele de business inerente pentru evidența instituțiilor de învățământ superior nu sunt pe deplin reglementate și nu fac obiectul Sistemului informațional de management în educație.  Prin instituirea Sistemului Informațional de management în învățământul superior se urmărește asigurarea Ministerului Educației și Cercetării, alte autorități ale administrației publice centrale, autoritățile administrației publice locale și instituțiile de învățământ superior cu date actualizate privind sistemul educațional pentru analiza, planificarea strategică, elaborarea politicilor educaționale, monitorizarea și evaluarea impactului implementării acestora. Astfel, sistemul informațional de management în învățământul superior va deveni resursa informațională unică și consolidată pentru raportarea instituțiilor de învățământ superior către MEC și alte instituții cointeresate. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ nu conține norme privind armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| Proiectul hotărârii prevede aprobarea Conceptului Sistemului informațional de management în învățământul superior și dezvoltarea Sistemului informațional de management în învățământul superior.  Sistemului informațional de management în învățământul superior (în continuare - SIMÎS) reprezintă un ansamblu de resurse și tehnologii informaționale, mijloace tehnice de program și metodologii, aflate în interconexiune, formând astfel resursa informațională consolidată pentru raportarea instituțiilor de învățământ superior către MEC și alte instituții cointeresate.  SIMÎS este parte componentă a resurselor informaționale de stat ale Republicii Moldova, modul distinct al Sistemului informațional de management în educație (în continuare SIME).  Obiectivele generale SIMÎS sunt:   1. modernizarea managementului universitar prin consolidarea capacităților MEC, administrațiilor publice locale și ale instituțiilor de învățământ superior, îmbunătățind condițiile de activitate privind evidența, monitorizarea, luarea deciziilor și controlul îndeplinirii acestora; 2. notificarea automatizată a utilizatorilor SIMÎS în scopul înștiințării acestora despre evenimentele relevante procesului; 3. eficientizarea gestionării de către MEC și instituțiile de învățământ superior a finanțelor publice destinate sistemului educațional; 4. eficientizarea procesului de debirocratizare a sistemului de raportare și completare a documentației instituțiile de învățământ superior; 5. sporirea validității și accesibilității datelor din domeniul învățământului superior și asigurarea plenitudinii acestora, în limitele legislației cu privire la protecția datelor cu caracter personal; 6. asigurarea transparenței decizionale din învățământul superior prin digitalizarea proceselor din sistem și deschiderea datelor statistice din domeniul educației pentru societatea civilă; 7. ținerea evidenței unice centralizate a instituțiilor de învățământ superior, studenților, personalului didactic, ştiinţifico-didactic actelor de studii și a calificărilor, în scopul creării condițiilor pentru identificarea cazurilor de falsificare a actelor oficiale, optimizarea utilizării bunurilor materiale și a mijloacelor financiare alocate de către stat. |
| 1. **Fundamentarea economico-financiară** |
| Elaborarea, implementarea și mentența sistemului pentru 18 luni de zile din data dării în exploatare a acestuia vor fi finanțate din mijloacele financiare ale Proiectului Învățământul Superior din Moldova (PÎSM).  După finalaizarea perioadei de mentenanța, susținerea și finanțarea proiectului se va efectua din contul și în limitele mijloacelor financiare prevăzute anual în bugetul de stat Ministerului Educației și Cercetării și din contul altor mijloace financiare, conform legislației.  Mijloacele financiare pentru mentenanță după 18 luni din data exploatării, urmează a fi identificate și planificate anual în CBTM de către Ministerul Educației și Cercetării. Costurile anuale pentru mentenanța SIMÎSvor fi estimate aproximativ până la 10% din costul proiectului. |
| 1. **Modul de încorporare a actului în cadrul normativ în vigoare** |
| Proiectul de hotărâre a Guvernului se integrează organic în cadrul normativ în vigoare și se întemeiază pe competențele Guvernului stabilite în art.18 alin.(1) și art.22 lit. D) din Legea nr.467/2003 cu privire la informatizare și la resursele informaționale de stat. |
| 1. **Avizarea și consultarea publică a proiectului** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul a fost plasat pe pagina web oficială a Ministerului Educației și Cercetării, compartimentul Transparență, directoriul Transparență decizională, secțiunea Modul de participare. |
| 1. **Constatările expertizei anticorupție** |
| Potrivit prevederilor art.28 alin. (2) lit. a) din Legea integrității nr.82/2017, coroborate cu prevederile art.24 și art.35 ale Legii nr.100/2017 cu privire la actele normative, proiectul nu este pasibil de a fi supus expertizei anticorupție. |
| 1. **Constatările expertizei de compatibilitate** |
| Proiectul nu necesită efectuarea expertizei de compatibilitate dat fiind că nu prezintă relevanța UE |
| 1. **Constatările expertizei juridice** |
| Proiectul nu a fost supus expertizei juridice. |
| 1. **Constatările altor expertize** |
| Proiectul nu necesită a fi supus altor expertize. |

**MINISTRU Dan PERCIUN**